**Napolica** je sistem obrađivanja poljoprivrednog zemljišta, po kojem zakupac ne plaća zakupinu u novcu zemljoposjedniku, već dijelom uroda, obično polovicom. *Napoličarsvo* je bilo prelazni oblik proizvodnje iz feudalizma u kapitalizam. 

*Napoličarstvo* ima dugu historiju, i širok raspon oblika i vrsta ugovora. Neki oblici *napoličarskih ugovora* plod su tradicije, a neki su uređeni zakonskim aktima, kao što je talijanska *mezzadria*, francuski *métayage*, španjolski *mediero*, ili sistem po islamskim zemljama *muqasat*, koji postoji u šerijatskom pravu. 

Kod *napolice* obje ugovorne strane i vlasnik i nadničar, snose zajedno rizik uspjeha ili neuspjeha, a nadničar ima motiv da žetva uspije

Historija
---------

*Napoličarstvo* se počelo širiti po Evropi od sredine 15. vijeka, kao efikasniji način od klasičnog feudalnog sistema. *Mezzadria* je u Italiji bila poznata već od 13. vijeka, *métayage* u drugom dijelu južne Francuske od 14. vijeka. U Holandiji sjeverna Francuskoj i Engleskoj to je postao rašireni model u 17. vijeku kad se povećao broj stanovnika. *Napoličarstvo* je postalo efikasnije od zakupa i prisilnog tjeranja kmetova na tlaku, jer su napoličari bili motiviraniji da povećaju proizvodnju, a time i svoj prihod, iako je zahtjevalo veće napore vlasnika zemljišta, u nadzoru svojih napoličara. 

*Napoličarstvo* se raširilo po kolonijalnoj Africi, Škotskoj i Irskoj od 19. vijeka. Po južnim državama Sjedinjenih Američkih Država *napoličarstvo* se raširilo nakon Američkog građanskog rata u periodu poznatom kao Američka obnova koji je trajao od 1865. - 1877. Jug je bio devastiran ratom, sa dovoljno zemlje, ali bez novca za plaće i poreze, ukinuto je ropstvo pa se većina bivših robova našla na cesti, kako nisu imali novca za kupnju zemlje, prihvaćanje rada kod bivših plantažera - ovaj put kao napoličari za njih je bio jedini izlaz. 

Američki napoličari, morali su zapravo urod dijeliti na troje, sa vlasnikom zemljišta te sa kreditorom koji im je davao sjeme i opremu na kredit

*Napoličari* su imali veći poticaj da efikasnije i bolje rade, - jer su od veće žetve imali više koristi. Ali sistem napolice bio je u cjelini manje efikasan nego robovski rad na velikim plantažama, gdje je postojala veća i efikasnija podjela rada. 

*Napoličarstvo* je i danas široko rasprostranjen model poljoprivredne proizvodnje u mnogim siromašnim ruralnim područjima, naročito u Pakistanu i Indiji.

Napoličarstvo po jugoslavenskim prostorima
------------------------------------------

*Napoličarstvo* se počelo sporo širiti po austrugarskim dijelovima bivše Jugoslavije (Slovenija, Hrvatska, Bosna i Hercegovina, Vojvodina) od 1848. kad je ukinuto kmetstvo (iako je ono stvarno ukinuto tek 1918.), isti proces odvijao se i po Srbiji i Crnoj Gori. U zemljama pod osmanskom vlašću Sandžak, Makedonija i Kosovo *napoličarstvo* se počelo širiti tek od kraja 19. vijeka, uvođenjem sistema čivluka.

Izvori
------

1. 1 2  „Sharecropping System" (engleski). free dictionary.com. Pristupljeno 15. 05. 2012.
2. ↑  Eva O'Donovan, *Becoming Free in the Cotton South* (2007); Gavin Wright, *Old South, New South: Revolutions in the Southern Economy Since the Civil War* (1986); Roger L. Ransom and Richard Sutch, *One Kind of Freedom: The Economic Consequences of Emancipation* (2008)
3. 1 2  „Sharecropping" (engleski). Dictionary Online. Pristupljeno 15. 05. 2012.
4. ↑  Larry J. Griffin; Don Harrison Doyle (1995). *The South As an American Problem*. U. of Georgia Press. str. 168.
5. ↑  „NASTAVA SUVREMENE POVIJESTI JUGOISTOČNE EUROPE Dodatni nastavni materijal - Balkanski ratovi" (hrvatski) (PDF). Centar za demokraciju i pomirenje u jugoistočnoj Europi, Solun
Hrvatski helsinški odbor za ljudska prava, Zagreb. Arhivirano iz originala na datum 2012-06-17. Pristupljeno 15. 05. 2012.

Vanjske veze
------------

* Sharecropping System (`en`)

***Napolica*** na Wikimedijinoj ostavi